Pepsinae

Pesinae er en underfamilie av vepser som tilhører familien Pompilidae i gruppen broddvepser (Aculeata).
Disse vepsene bygger bol som gjerne befinner seg på bakken; noen arter lager bol av gjørme.

Veivepsene jakter på edderkopper som de gir som fôr til sine larver. De er raske og utstyrt med en kraftig giftbrodd og kan nedlegge edderkopper som er mye større enn dem selv. Noen nordamerikanske arter i underfamilien Pepsinae er de største av alle vepser, opptil 10 cm lange. Disse jakter på fugleedderkopper ("taranteller").

Utseende 
Middelsstore til store (ca. 5 – 100 mm), slanke vepser med lange, kraftige bein, gjerne svarte eller rødlige. Hodet er nokså lite, antennene  lange og trådformede, de holdes gjerne litt opprullet. Kroppen er snau uten synlige hår. Vingene er forholdsvis lange og smale, uten påfallende vingemerke, men med velutviklet årenett. De har ofte mørke flekker eller tverrbånd. Bakkroppen er slank, høyere enn bred, festet til forkroppen med en kort "stilk" (petiolus).

Levevis 
Veivepsene er også kjent som edderkoppjegere. Hunnen graver gjerne en tunnel i bakken eller lager et lite bol av gjørme. Så går hun på jakt etter en edderkopp, gjerne en litt stor art. Hun sniker seg inn på edderkoppen, og kan også bruke antennene til å roe den ned før hun angriper og gir byttet et lynraskt stikk i den tynnhudete partiet der beina er festet til kroppen. Giften fra stikket lammer edderkoppen, men dreper den ikke. I varmt klima er det avgjørende at edderkoppen fortsatt er i live – en død edderkopp ville råtne før vepselarven hadde fått fullført utviklingen. Hunnen sleper den lammede edderkoppen med seg til bolet, drar den nedi og legger et egg på den. Deretter forsegler hun bolet og drar sin vei. Larven spiser den fortsatt levende edderkoppen gradvis opp, men dreper den gjerne ikke før den selv er utvokst.
De voksne vepsene besøker blomster og noen er viktige pollinatorer.

Systematisk inndeling 
  

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Vespoidea
 Familien veivepser, Pompilidae – ca. 4000 arter, ca. 300 i Europa
 Pepsinae – til dels svært store arter, 88 i Europa
 Ageniellini
 slekten Ageniella Banks 1912
 slekten Auplopus Spinola, 1841 – 4 arter i Europa
 slekten Cyemagenia Arnold, 1946
 slekten Melanagenia
 slekten Phanagenia Banks, 1933
 slekten Poecilagenia Haupt, 1927 – 2 arter i Europa
 slekten Priocnemella
 Pepsini
 slekten Caliadurgus Pate, 1946 – én art i Europa
 slekten Calicurgus
 slekten Chirodamus
 slekten Cryptocheilus Panzer, 1806 – 24 arter i Europa, inkludert Europas største arter
 slekten Cyphononyx Dahlbom, 1845 – én art i Europa
 slekten Dipogon Fox, 1897 – 7 arter i Europa, i Norge:
 Dipogon variegatus (Linnaeus, 1758)
 slekten Entypus
 slekten Hemipepsis Dahlbom, 1844 – 2 arter i Europa
 slekten Pepsis Fabricius, 1804 – svært store arter, Nord-Amerika
 slekten Priocnemis Schiødte, 1837 – 47 arter i Europa, i Norge:
 Priocnemis exaltata (Fabricius 1775)
 Priocnemis hyalinata (Fabricius 1793)
 Priocnemis parvula Dahlbom 1845
 Priocnemis schioedtei Haupt 1927
 Priocnemis perturbator (Harris 1780)
 slekten Priocnessus
 usikker stammetilhørighet
 slekten Allaporus Banks 1933
 slekten Alococurgus Haupt, 1937
 slekten Austrosalius Turner, 1917
 slekten Calopompilus Ashmead, 1900
 slekten Derochorses Banks, 1941
 slekten Dichragenia Haupt, 1950
 slekten Diplonyx Saussure, 1887  
 slekten Dolichocurgus Haupt, 1937
 slekten Eremocurgus Haupt, 1937
 slekten Fabriogenia Banks, 1941
 slekten Guichardia Arnold, 1951
 slekten Heterodontonyx Banks, 1935
 slekten Iridomimus Evans, 1970
 slekten Java Pate, 1946 
 slekten Leptodialepis Haupt, 1929
 slekten Macromeris Lepeletier, 1831
 slekten Mimocurgus Haupt, 1937
 slekten Pachycurgus Haupt, 1937
 slekten Paraclavelia Haupt, 1930
 slekten Poecilocurgus Haupt, 1937
 slekten Protoclavelia Arnold, 1932 
 slekten Pseudagenia Kohl, 1884
 slekten Psoropempula Evans, 1945
 slekten Schistonyx Saussure, 1887 
 slekten Sphictostethus Kohl, 1884
 slekten Trachyglyptus Arnold, 1934 
 slekten Xenocurgus Haupt, 1937
 slekten Xenopepsis Arnold, 1932

Kilder 
 Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr.
 van Noort, Simon (uten dato) Afrotropical Pepsinae (Tarantula Hawks) 
 bugguide.net, bildegalleri over nordamerikanske arter

Eksterne lenker 
 

Pompilidae